# Úradný vestník C 226I/2021

| | ISSN 1977-1037 |
| --- | --- |
| Úradný vestník
  Európskej únie | C 226I |
| | |
| Slovenské vydanie | Informácie a oznámenia | Ročník 6414. júna 2021 |

ISSN 1977-1037

Úradný vestník

Európskej únie

C 226I

Slovenské vydanie

Informácie a oznámenia

Ročník 6414. júna 2021

---

| Obsah | Strana |
| --- | --- |
| | II   Oznámenia |
| | OZNÁMENIA INŠTITÚCIÍ, ORGÁNOV, ÚRADOV A AGENTÚR EURÓPSKEJ ÚNIE |
| | Rada |
| 2021/C 226 I/01 | Vyhlásenie Európskeho parlamentu o pozastavení pomoci poskytovanej v rámci nástrojov na financovanie vonkajšej činnosti | 1 |
| 2021/C 226 I/02 | Vyhlásenie Európskeho parlamentu o rozhodnutí Rady 2010/427/EÚ a strategickej koordinácii | 2 |
| 2021/C 226 I/03 | Vyhlásenie Rady o riadení v súvislosti s Nástrojom susedstva a rozvojovej a medzinárodnej spolupráce – Globálna Európa | 3 |
| 2021/C 226 I/04 | Vyhlásenie Komisie o geopolitickom dialógu s Európskym parlamentom o Nástroji susedstva a rozvojovej a medzinárodnej spolupráce – Globálna Európa | 4 |
| 2021/C 226 I/05 | Vyhlásenie Komisie k odôvodneniam 50 a 51 a článku 8 ods. 10 | 5 |

Obsah

Strana

II   Oznámenia

OZNÁMENIA INŠTITÚCIÍ, ORGÁNOV, ÚRADOV A AGENTÚR EURÓPSKEJ ÚNIE

Rada

2021/C 226 I/01

Vyhlásenie Európskeho parlamentu o pozastavení pomoci poskytovanej v rámci nástrojov na financovanie vonkajšej činnosti

1

2021/C 226 I/02

Vyhlásenie Európskeho parlamentu o rozhodnutí Rady 2010/427/EÚ a strategickej koordinácii

2

2021/C 226 I/03

Vyhlásenie Rady o riadení v súvislosti s Nástrojom susedstva a rozvojovej a medzinárodnej spolupráce – Globálna Európa

3

2021/C 226 I/04

Vyhlásenie Komisie o geopolitickom dialógu s Európskym parlamentom o Nástroji susedstva a rozvojovej a medzinárodnej spolupráce – Globálna Európa

4

2021/C 226 I/05

Vyhlásenie Komisie k odôvodneniam 50 a 51 a článku 8 ods. 10

5

---

| SK | |
| --- | --- |

SK

---

II Oznámenia

OZNÁMENIA INŠTITÚCIÍ, ORGÁNOV, ÚRADOV A AGENTÚR EURÓPSKEJ ÚNIE

Rada

| 14.6.2021 | SK | Úradný vestník Európskej únie | CI 226/1 |
| --- | --- | --- | --- |

14.6.2021

SK

Úradný vestník Európskej únie

CI 226/1

---

Vyhlásenie Európskeho parlamentu o pozastavení pomoci poskytovanej v rámci nástrojov na financovanie vonkajšej činnosti

(2021/C 226 I/01)

Európsky parlament poznamenáva, že nariadenie (EÚ) 2021/947, ktorým sa zriaďuje Nástroj susedstva a rozvojovej a medzinárodnej spolupráce – Globálna Európa, obsahuje všeobecný odkaz na možnosť pozastavenia pomoci bez špecifikovania konkrétneho základu pre takéto rozhodnutie. Takéto pozastavenie pomoci sa môže uplatniť, ak partnerská krajina trvalo porušuje zásady demokracie, právneho štátu alebo dobrej správy vecí verejných, dodržiavania ľudských práv a základných slobôd alebo medzinárodne uznávaných noriem jadrovej bezpečnosti.

Európsky parlament však poznamenáva, že na rozdiel od iných geografických oblastí spolupráce sa v osobitných ustanoveniach pre oblasť susedstva, najmä v článku 20 ods. 2, stanovuje zvýšená podpora občianskej spoločnosti, predchádzania konfliktom a budovania mieru, medziľudských kontaktov vrátane spolupráce medzi miestnymi orgánmi, podpora zlepšovania ľudských práv alebo podporných opatrení súvisiacich s krízou v prípade vážneho alebo pretrvávajúceho zhoršovania situácie v oblasti demokracie, ľudských práv alebo právneho štátu alebo zvýšeného rizika konfliktu. Európsky parlament sa domnieva, že táto zvýšená podpora v uvedených oblastiach by sa mala poskytnúť, ak k takémuto zhoršeniu dôjde aj v krajinách mimo oblasti susedstva, a pripomína, že najmä v článku 4 ods. 5 sa stanovuje, že akcie vykonávané prostredníctvom tematických programov sa môžu vykonávať aj vtedy, keď je geografický program pozastavený.

Európsky parlament sa domnieva, že akékoľvek pozastavenie pomoci v rámci týchto nástrojov by zmenilo celkový finančný mechanizmus dohodnutý podľa riadneho legislatívneho postupu. Preto ak sa má takéto rozhodnutie prijať, Európsky parlament je ako spoluzákonodarca a zložka rozpočtového orgánu oprávnený vykonávať svoje právomoci v plnej miere.

---

| 14.6.2021 | SK | Úradný vestník Európskej únie | CI 226/2 |
| --- | --- | --- | --- |

14.6.2021

SK

Úradný vestník Európskej únie

CI 226/2

---

Vyhlásenie Európskeho parlamentu o rozhodnutí Rady 2010/427/EÚ a strategickej koordinácii

(2021/C 226 I/02)

Európsky parlament konštatuje, že odkazy na nástroje vonkajšej činnosti Únie v článku 9 rozhodnutia Rady 2010/427/EÚ sú zastarané, a preto sa domnieva, že v záujme právnej zrozumiteľnosti by sa tento článok mal aktualizovať v súlade s postupom stanoveným v článku 27 ods. 3 Zmluvy o Európskej únii, aby sa zohľadnili nástroje vonkajšej pomoci Únie uplatniteľné v rámci VFR na roky 2021 – 2027, konkrétne Nástroj susedstva a rozvojovej a medzinárodnej spolupráce – Globálna Európa, nástroj predvstupovej pomoci, Európsky nástroj pre jadrovú bezpečnosť a rozhodnutie o pridružení zámoria vrátane Grónska.

Európsky parlament vyzýva Komisiu a Európsku službu pre vonkajšiu činnosť (ESVČ), aby vytvorili strategickú koordinačnú štruktúru zloženú zo všetkých príslušných útvarov Komisie a ESVČ s cieľom zabezpečiť súdržnosť, synergiu, transparentnosť a zodpovednosť v súlade s článkom 5 nariadenia (EÚ) 2021/947, ktorým sa zriaďuje Nástroj susedstva a rozvojovej a medzinárodnej spolupráce – Globálna Európa.

---

| 14.6.2021 | SK | Úradný vestník Európskej únie | CI 226/3 |
| --- | --- | --- | --- |

14.6.2021

SK

Úradný vestník Európskej únie

CI 226/3

---

Vyhlásenie Rady o riadení v súvislosti s Nástrojom susedstva a rozvojovej a medzinárodnej spolupráce – Globálna Európa

(2021/C 226 I/03)

Podľa článku 16 ods. 1 ZEÚ vykonáva Rada funkciu tvorby politík a koordinačnú funkciu. Rada tiež prispieva k celkovému politickému rámcu na vykonávanie nariadenia Európskeho parlamentu a Rady (EÚ) 2021/947 z 9. júna 2021, ktorým sa zriaďuje Nástroj susedstva a rozvojovej a medzinárodnej spolupráce (NDICI) – Globálna Európa, ako sa uvádza v článku 7 tohto nariadenia. Nástroj NDICI – Globálna Európa spája 10 predchádzajúcich nástrojov do jedného rozsiahleho a komplexného nástroja. To si vyžaduje posilnené strategické usmerňovanie zo strany Rady, pokiaľ ide o hlavné politické ciele a priority nástroja, a to aj s cieľom zabezpečiť lepšiu súdržnosť, konzistentnosť a komplementárnosť s inými relevantnými nástrojmi a politikami EÚ pri presadzovaní hodnôt a záujmov EÚ.

S ohľadom na rozdelenie právomocí a úloh medzi inštitúciami EÚ a s cieľom zabezpečiť podklady pre svoje strategické usmernenia má Rada v úmysle pravidelne uskutočňovať výmeny názorov a vykonávať nadväzujúce kroky v súvislosti s celkovými strategickými rozhodnutiami týkajúcimi sa programovania, vrátane alokácie finančných prostriedkov pre geografické a tematické piliere nástroja, ako aj v súvislosti s využitím piliera rýchlej reakcie a mobilizáciou rezervy na vznikajúce výzvy a priority.

Tieto výmeny názorov by mali zahŕňať aj monitorovanie optimálneho využívania zdrojov v súvislosti s cieľmi v oblasti výdavkov, pozastavenie vonkajšej pomoci EÚ v rámci nástroja, ako aj výsledky geografických a tematických hodnotení.

Okrem toho by sa tieto výmeny názorov mali týkať spôsobu, akým sa finančné prostriedky Únie využívajú na plnenie cieľov stanovených v nástroji, okrem iného zníženie chudoby a v dlhodobom horizonte jej odstránenie, udržateľný rozvoj a boj proti zmene klímy, konsolidáciu, podporu a presadzovanie demokracie, právneho štátu a dodržiavania ľudských práv, ako aj využívania pružného mechanizmu financovania v oblasti migrácie a spôsobu, akým uplatňovanie potrebného pákového efektu vedie k možným zmenám financovania.

Komisia sa vyzýva, aby poskytla relevantné informácie na uľahčenie výmen názorov s Radou a aby v plnej miere zohľadnila pozície Rady.

Zatiaľ čo Rada poskytuje strategické usmernenia a zabezpečuje celkovú koordináciu, zástupcovia členských štátov vo výbore zriadenom nariadením o NDICI – Globálna Európa budú vykonávať svoju úlohu v súlade s nariadením (EÚ) č. 182/2011. Výbor by mal zasadať v rôznych formátoch, ktoré zodpovedajú za konkrétne oblasti intervencie, ako sú geografické a tematické činnosti a činnosti rýchlej reakcie, aby členské štáty mohli mobilizovať príslušné expertné kapacity. Zástupcovia členských štátov by si mali pravidelne vymieňať názory s Komisiou na viacročné programovanie NDICI – Globálna Európa, najmä pokiaľ ide o geografické a tematické piliere, preskúmania v polovici obdobia a ad hoc preskúmania viacročných orientačných programov. Zástupcovia členských štátov môžu požiadať o preskúmanie záležitostí týkajúcich sa vykonávania nástroja. Rada vyzýva Komisiu, aby uvedené skutočnosti zohľadnila vo svojom návrhu rokovacieho poriadku výboru.

---

| 14.6.2021 | SK | Úradný vestník Európskej únie | CI 226/4 |
| --- | --- | --- | --- |

14.6.2021

SK

Úradný vestník Európskej únie

CI 226/4

---

Vyhlásenie Komisie o geopolitickom dialógu s Európskym parlamentom o Nástroji susedstva a rozvojovej a medzinárodnej spolupráce – Globálna Európa

(2021/C 226 I/04)

Európska komisia sa vzhľadom na funkcie politickej kontroly Európskeho parlamentu stanovené v článku 14 Zmluvy o Európskej únii zaväzuje viesť geopolitický dialóg na vysokej úrovni medzi týmito dvoma inštitúciami o vykonávaní nariadenia Európskeho parlamentu a Rady (EÚ) 2021/947, ktorým sa zriaďuje Nástroj susedstva a rozvojovej a medzinárodnej spolupráce (NDICI) – Globálna Európa. Tento dialóg by mal umožniť výmenu názorov s Európskym parlamentom, ktorého pozície k vykonávaniu NDICI sa v plnej miere zohľadnia.

V rámci geopolitického dialógu sa bude diskutovať o všeobecných usmerneniach týkajúcich sa vykonávania NDICI vrátane programovania pred prijatím programových dokumentov a o konkrétnych témach, ako je využívanie rezervy na vznikajúce výzvy a priority alebo uplatňovanie pákového efektu vedúce k možným zmenám v prideľovaní finančných prostriedkov určených na migráciu alebo pozastavenie pomoci partnerskej krajine, keď opakovane porušuje zásady demokracie, právneho štátu, dobrej správy vecí verejných, dodržiavania ľudských práv a základných slobôd.

Geopolitický dialóg bude štruktúrovaný takto:

| i) | Dialóg na vysokej úrovni medzi vysokým predstaviteľom/podpredsedom Komisie a komisármi zodpovednými za medzinárodné partnerstvá, susedstvo a rozšírenie a Európskym parlamentom. |
| --- | --- |

i)

Dialóg na vysokej úrovni medzi vysokým predstaviteľom/podpredsedom Komisie a komisármi zodpovednými za medzinárodné partnerstvá, susedstvo a rozšírenie a Európskym parlamentom.

| ii) | Stály dialóg na úrovni vysokých úradníkov s pracovnými skupinami AFET a DEVE s cieľom zabezpečiť primeranú prípravu dialógu na vysokej úrovni a nadviazanie naň. |
| --- | --- |

ii)

Stály dialóg na úrovni vysokých úradníkov s pracovnými skupinami AFET a DEVE s cieľom zabezpečiť primeranú prípravu dialógu na vysokej úrovni a nadviazanie naň.

Dialóg na vysokej úrovni sa bude konať aspoň dvakrát ročne. Jedno zo zasadnutí sa môže uskutočniť spolu s predložením návrhu ročného rozpočtu Komisiou.

---

| 14.6.2021 | SK | Úradný vestník Európskej únie | CI 226/5 |
| --- | --- | --- | --- |

14.6.2021

SK

Úradný vestník Európskej únie

CI 226/5

---

Vyhlásenie Komisie k odôvodneniam 50 a 51 a článku 8 ods. 10

(2021/C 226 I/05)

Regionálne programy na podporu migrácie budú podporovať komplexné, vyvážené a prispôsobené partnerstvá s príslušnými krajinami pôvodu alebo tranzitu a hostiteľskými krajinami na základe pružného stimulačného prístupu prostredníctvom koordinačného mechanizmu v rámci Nástroja susedstva a rozvojovej a medzinárodnej spolupráce – Globálna Európa. V prípade potreby ich doplnia opatrenia v rámci programov pre jednotlivé krajiny.

S cieľom zabezpečiť čo najúčinnejšie a najefektívnejšie využívanie týchto finančných prostriedkov v súlade s politickými prioritami Únie a partnerských krajín bude Európska komisia tieto priority aktívne uplatňovať s využitím všetkých relevantných nástrojov Únie a spolu s členskými štátmi sa bude synchronizovaným a efektívnym spôsobom zúčastňovať na koordinácii. Zabezpečí podrobné a pravidelné informovanie Európskeho parlamentu a Rady a umožní vzájomnú výmenu názorov.

---